Diari Oficial de la Generalitat Valenciana


Sumari del DOGV 7029, del 22-05-2013 (2013/5118)

Informació pública de l'aprovació de programa d'actuació integrada del sector S-1 Est I en règim de gestió directa i contestació d'al·legacions. Expedient número 2013-0074. S-1.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7029

Data del DOGV
:   22-05-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/5118


Data del document
:   15-05-2013

Organisme emissor
:   Ajuntament de la Romana

Tipus de document
:   Anunci

Descriptors 

:   * Romana, la
    * administració local
    * pla d'urbanisme

Informació pública de l'aprovació de programa d'actuació integrada del sector S-1 Est I en règim de gestió directa i contestació d'al·legacions. Expedient número 2013-0074. S-1. [2013/5118]  
En sessió plenària d'este Ajuntament de 9 de maig de 2013 es va aprovar, per majoria absoluta, acord que diu:  
«Considerant que durant el període d'informació pública es van presentar pels interessats les al·legacions següents:   
- Escrit amb Registre General d'Entrada núm. 383 de 14 de març de 2013 de la mercantil Verneda, SAU.  
Considerant que amb data 20 de març de 2013, TerraUrbana va emetre un informe sobre les al·legacions presentades, i el 28 de març de 2013 els servicis tècnics van emetre un informe sobre les mateixes al·legacions, arribant a les conclusions següents:   
1a. La mercantil Verneda diu que en l'aprovació del PAI s'ha exclòs el concurs previst en la legislació urbanística valenciana per a la selecció d'agent urbanitzador sense donar opció a la presentació d'alternatives tècniques i proposicions juridicoeconòmiques, no obstant això la legislació valenciana permet l'opció de la gestió directa per part de l'administració, sent l'administració la que programa el sector, sense perjuí que l'execució de l'obra se sotmeta a un procediment de licitació, d'acord amb el que preveuen els articles 128 i concordants de la Llei Urbanística Valenciana (LUV), 268 i concordants del Reglament d'Ordenació i Gestió Territorial y Urbanística (ROGTU) i la Llei de Contractes del Sector Públic. Pel que d'acord amb l'informe de TerraUrbana avantdit ha de desestimar-se l'al·legació.  
2a. Aliseda manifesta la seua disconformitat en l'apartat 4.2.2 de la proposta econòmica en la mesura que entén que no pot repercutir-se els costos del projecte de reparcel·lació, indicant que el seu cost hauria de ser detret del cost pressupostat per a esta partida concreta, açò és, 29.920,04 euros, arreplegat en la pàgina 14 de la proposta juridicoeconòmica, ja que entén que el projecte de reparcel·lació es troba realitzat i inscrit en el Registre de la Propietat. D'acord amb l'informe de TerraUrbana, pot assumir-se i estimar-se la dita apreciació de tal forma que el cost del projecte de reparcel·lació haja de ser descomptat de la partida respectiva. S'entén així que el percentatge a repercutir previst en el programa per a esta partida respecte del projecte de reparcel·lació és del 27,74 %, sent la quantitat que correspon al projecte de reparcel·lació de 5.548 euros més IVA, amb la qual cosa la partida en qüestió, açò és, l'apartat 4.2.2 a, pàgina 14 de la proposició juridicoeconòmica relativa a «altres càrregues», queda reduïda a la suma de 24.372,04 euros més IVA. Pertoca, per tant, estimar esta al·legació.  
3a. Aliseda manifesta també que la proposició juridicoeconòmica no arreplega desglossament de partida ni actualització de preus en relació al projecte d'urbanització complementari que conforma l'alternativa tècnica, no concorrent, per tant, necessària motivació i justificació administrativa. En l'informe de TerraUrbana es diu que la proposta juridicoeconòmica es presenta junt amb el programa i el projecte complementari d'urbanització en sobre obert, açò és, al no tractar-se d'un procediment selectiu s'exposa al públic conjuntament l'alternativa tècnica i la proposició juridicoeconòmica (art. 272 ROGTU). El projecte complementari d'urbanització forma part de l'alternativa tècnica, exposat per tant també al públic, i desglossa perfectament les partides a executar. En sentit semblant l'informe dels servicis tècnics municipals diu que el desglossament de les partides no deuen de constar en la proposició juridicoeconòmica, perquè es tracta d'un document jurídic, açò es fa en el projecte tècnic complementari que conforma l'alternativa tècnica, basat en el projecte d'urbanització original i que servix de base per a l'elaboració de la proposició. També es diu en l'informe dels servicis tècnics que no pertoca la revisió de preus a què s'al·ludix en el Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, perquè esta deu aplicar-se sobre els contractes i no sobre els projectes. D'acord amb això s'ha de desestimar esta al·legació.  
4a. La mercantil Aliseda al·lega que respecte de l'import de les obres d'urbanització de 955.240,20 euros més IVA, en cap moment «s'aporta per l'Ajuntament desglossament de les partides pressupostàries que conformen les obres d'urbanització pendent». Així mateix indica que els costos d'urbanització, si són certs, són elevats donada la situació actual de l'economia, en què han disminuït «costos laborals i materials en el sector de la construcció». En l'informe de TerraUrbana es diu que no és cert que el projecte d'urbanització no desglosse les partides de forma detallada, sinó que en qualsevol moment pot consultar-les en este Ajuntament. Per un altre costat, en relació amb l'elevat cost de les obres, cal indicar que el projecte d'urbanització aprovat se sotmetrà a un procediment de licitació per a l'adjudicació de les obres, amb la qual cosa podran adequar-se els preus en funció de les ofertes que es realitzen. En qualsevol cas els preus desglossats del projecte d'urbanització complementari són preus oficials que deriven del projecte d'urbanització aprovat al seu dia. Per tant s'ha de desestimar esta al·legació.  
5a. L'al·legant Aliseda també diu que ha tingut coneixement de l'execució de l'aval constituït al seu dia per l'entitat Banco Popular Español, SA a favor de l'anterior agent urbanitzador Geinval, SL, en garantia de l'execució sobre les obres d'urbanització del sector S-1 del PGOU de la Romana, indicant que la dita suma ha de descomptar-se del cost pendent d'executar. En l'informe de TerraUrbana, i en sentit semblant en l'informe dels servicis tècnic municipals, es diu que el tractament que es donarà a la suma corresponent a l'aval executat serà el de destinar-ho a càrregues d'urbanització, i es descomptarà de la quantitat total pressupostada per a la urbanització del sector. Amb el que esta al·legació ha de ser acceptada.  
6a. Per un altre costat, Aliseda també manifesta que l'aval presentat per l'anterior urbanitzador en simultaneïtat d'obres d'urbanització i edificació té com a destí garantir un hipotètic deteriorament de la urbanització i una vegada conclosa l'edificació, manifestant «que no es complixen els pressupostos objectius i subjectius necessaris perquè siga procedent la dita execució». En l'informe dels servicis tècnic municipals i en l'informe de TerraUrbana, es diu que l'aval presentat garantix la terminació de la urbanització corresponent a cada parcel·la i edificació. Així l'article 163 de la LUV diu que «per a atorgar-se llicències d'edificació en terrenys sotmesos a actuacions integrades, el titular de la parcel·la haurà d'haver contribuït proporcionalment a les càrregues d'urbanització de la dita parcel·la simultània, almenys, a la seua edificació». Per tant, l'aval aportat té com a fi garantir la urbanització respecte de les vivendes a què se'ls ha atorgat llicència d'edificació i, per tant, garantix el compromís de terminació d'urbanització que afecta l'edificació. Per tant, s'ha de rebutjar esta al·legació.  
7a. Finalment al·lega Alidesa que no s'ha proporcionat annex el programa on s'arrepleguen les parcel·les i la titularitat de cada interessat en el sector. No obstant això consten en l'expedient i en l'alternativa tècnica tots els propietaris registrals a l'inici del procediment per al desenrotllament per gestió directa. Per tant, s'ha de rebutjar esta al·legació.  
  
Realitzada la tramitació legalment establida, es proposa al Ple l'adopció del següent acord:   
  
Primer. Estimar les al·legacions 2a. i 5a. de les expressades en els antecedents presentades per la mercantil Aliseda, SAU, en relació amb l'expedient d'aprovació del programa d'actuació integrada, pels motius expressats en l'informe de TerraUrbana de data 20 de març de 2013, i en conseqüència, introduir en l'expedient les modificacions indicades en el dit informe. De tal manera que l'apartat 4.2.2.a de la pàgina 14 de la proposta juridicoeconòmica queda amb la quantitat de 24.372,04 euros més IVA.  
Segon. Desestimar la resta d'al·legacions presentades per la mercantil Aliseda en relació amb l'expedient d'aprovació del programa d'actuació integrada pels motius expressats en l'informe de TerraUrbana de data 20 de març de 2013, i l'informe dels servicis tècnics municipals de 28 de març de 2013.  
Tercer. Aprovar el programa d'actuació integrada per al desenrotllament, en règim de gestió directa, de la unitat d'execució sector S-1 Est I en execució del pla general d'ordenació urbana, amb les modificacions derivades de les al·legacions estimades.  
Quart. Publicar el present acord en el Diari Oficial de la Comunitat Valenciana.  
Quint. Notificar l'aprovació del programa d'actuació integrada als interessats que hagen comparegut en l'expedient així com als titulars de drets afectats per l'actuació.  
Sext. Traslladar el programa d'actuació integrada, junt amb còpia del present acord d'aprovació a la conselleria competent en matèria d'Urbanisme, així com al Registre de Programes i Agrupacions d'Interés Urbanístic per a la seua inscripció».  
  
La Romana, 15 de maig de 2013.- L'alcalde president: Manuel Hernández Riquelme.